শুরু হল বার্লিন আন্তর্জাতিক চলচ্চিত্র উৎসব

কলকাতা: জার্মানিতে এখন হাড় কাঁপানো ঠাণ্ডা। সেখানকার তাপমাত্রা মাইনাস তিন ডিগ্রিতে পৌঁচ্ছে গিয়েছে। তুষার বর্ষণের মধ্যেই উদ্বোধন হল বর্ণময় ৭৫ তম বার্লিন আন্তর্জাতিক চলচ্চিত্র উৎসব (Berlin Film Festival)। চলবে আগামী ২৩ ফেব্রুয়ারি পর্যন্ত। এবছর উদ্বোধনী অনুষ্ঠানে সান্মানিক গোল্ডেন বিয়ার পেলেন অস্কারজয়ী ব্রিটিশ অভিনেত্রী টিল্ডা সুইন্টন (Tilda Swinton)। এবারের উৎসবে বেশ কয়েকটি বিভাগে থাকবে ভারতীয় ছবি। উৎসবের উদ্বোধনী অনুষ্ঠানে আছেন আমাদের প্রতিনিধি নাজমুন নেসা পেয়ারি।

স্থানীয় মানুষরা ঐতিহ্যপূর্ণ এই উৎসবকে ‘বার্লিনালে’ উৎসব বলেন। ভারত সহ বিশ্বের বিভিন্ন দেশ থেকে অন্যান্য বারের মতো এবারও অসংখ্য ছবি এসেছে উৎসবে। এসেছেন বিভিন্ন দেশ থেকে অতিথিরাও। বরেণ্য দুই বাঙালি পরিচালক সত্যজিৎ রায় ও মৃণাল সেনের সঙ্গে এই চলচ্চিত্র উৎসবের ছিল অত্যন্ত ঘনিষ্ঠ সম্পর্ক। বার্লিন চলচ্চিত্র উৎসবের গৌরবময় দিনগুলোকে আরও উজ্জ্বল উজ্জ্বল করে তুলেছে এই দুই বাঙালি চিত্র পরিচালক। ১৯৭৩ সালে অস্কার জয়ী সত্যজিৎ রায়ের ‘অশনি সংকেত’ছবিটি এই উৎসবে ‘গোল্ডেন বিয়ার’ অর্থাৎ শ্রেষ্ঠ ছবির পুরস্কার পেয়েছিল। এই উৎসবে মৃণাল সেনের উপস্থিতিও ছিল যথেষ্ট উজ্জ্বল। ১৯৭৫ সালে তিনি এই উৎসবে পুরস্কৃত হন।

উৎসবের উদ্বোধন করলেন চিত্রপরিচালক টম টাইকার। উদ্বোধনী অনুষ্ঠানে সান্মানিক ‘গোল্ডেন বিয়ার’ পেলেন ব্রিটিশ অভিনেত্রী টিল্ডা সুইন্টন। তার সারা জীবনের কর্মকাণ্ডের জন্য তাকে অনারি গোল্ডেন বিয়ার দেওয়া হল। পার্শ্বর চরিত্রে অভিনয়ের জন্য তিনি অস্কার পুরস্কার পেয়েছিলেন। এবারের উৎসবের পরিচালনার দায়িত্বভার সামলাচ্ছেন ট্রিশিয়া টাটল। তিনি বলেন বার্লিনালে জনসমাগম ও চলচ্চিত্র বাজারের দিক থেকে বিশ্বে প্রথম সারিতেই রয়েছে। উৎসব জুড়ে চলচ্চিত্র প্রেমীরা সুযোগ পাবেন বিভিন্ন দেশের চিত্র পরিচালকরা কিভাবে তাদের চিত্রকর্মের ভেতর দিয়ে বিশ্বকে তুলে ধরেন তা দেখার।

আরও পড়ুন: বসন্তকে আহ্বান সোহিনীর

বার্লিনালে উৎসবের থাকছে ১৯টি ছবি। প্রতিযোগিতার এই বিভাগে ভারত কিংবা বাংলাদেশের কোনও ছবি নেই। অবশ্য দক্ষিণ কোরিয়ার একটি এবং চিনের দুটি ছবি থাকছে। উৎসবের ফোরাম শাখায় এ বছর প্রদর্শিত হবে ৩৬টি ফিল্ম। ফোরাম শাখায় বর্তমান সময় বিষয়ক ছবি যা কমার্শিয়াল নয় তেমন ছবিই মূলত দেখানো হয়। এবার এ বিভাগে ৩০টি ছবি থাকবে যার ভেতর ২৬টির ওয়ার্ল্ড প্রিমিয়ার হবে। ছয়টি মহাদেশের ৩১টি দেশ থেকে ছবি নির্বাচন করা হয়েছে! অন্যান্য যেসব শাখায় ছবি দেখানো হবে সেগুলো হল বার্লিনালে স্পেশাল গালা, বার্লিনালে স্পেশাল, পারস্পেকটিভ, প্যানারমা, বার্লিনালে ক্লাসিক, শর্ট রেট্রোসপেকটিভ, বার্লিনালে ক্লাসিক, বার্লিনালে শর্টস, জেনারেশন ইত্যাদি। জেনারেশন বিভাগে ৩৫ টি দেশ থেকে ৩৯ টি ছবি নির্বাচন করা হয়েছ , জেনারেশন বিভাগে প্রতিযোগিতায় রয়েছে ভারতীয় ছবিও—পরিচালক রুয়া শুক্লার ২০২৫-এ পরিচালিত ছবি “রুসে” প্রদর্শিত হবে। এটি হবে এ ছবির বিশ্বের জন্য প্রথম প্রদর্শন। জেনারেশন বিভাগের ছবি তৈরি করা হয় তরুণ প্রজন্মের দর্শকদের উদ্দেশ্যে। জেনারেশন ১৪ প্লাস বিভাগেও ভারতীয় পরিচালক রীনা দাশের ছবি “ভিলেজ রকস্টার ২” প্রদর্শিত হবে আর তা হবে ইউরোপের জন্য এ ছবির প্রথম প্রদর্শন। উৎসবের ফোরাম শাখায় এ বছর প্রদর্শিত হবে ৩৬ টি ফিল্ম। ফোরাম শাখায় বর্তমান সময় বিষয়ক ছবি যা কমার্শিয়াল নয় তেমন ছবিই মূলত দেখানো হয়। এবার এ বিভাগে ৩০ টি ছবি থাকবে যার ভেতর ২৬ টির ওয়ার্লড প্রিমিয়ার হবে। ছয়টি মহাদেশের ৩১ টি দেশ থেকে ছবি নির্বাচন করা হয়েছে!

অন্য খবর দেখুন